**Médiatörténet**

|  |  |
| --- | --- |
| **Tantárgy neve**: **Médiatörténet** | **Kreditértéke: 3** |
| **A tantárgy elméleti vagy gyakorlati jellegének mértéke, „képzési karaktere”**: 100% elmélet(kredit%) | |
| A **tanóra típusa**: előadás és **óraszáma**: 26 óra az első félévben és 30 óra a második félévben,  **nyelve**: magyar  Az adott ismeret átadásában alkalmazandó **további** **módok, jellemzők**: - | |
| A **számonkérés** módja (koll. / gyj. / egyéb): kollokvium  Az ismeretellenőrzésben alkalmazandó **további** (sajátos) **módok: -** | |
| A tantárgy **tantervi helye** (hányadik félév): 1., 2., 3. és 4. félév | |
| Előtanulmányi feltételek: nincs | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| A *Médiatörténet* előadások célja módszeres áttekintést adni a közvetettség történetéről, a megőrzés és terjesztés mindig is létező civilizációs technikáiról. A technikai médiumok sokat átvettek a művészet funkcióiból, az ábrázolás technikai folyamattá vált. Az új médiumok felszabadították a művészetet számos mitikus és praktikus funkciója alól, korábban elképzelhetetlen lehetőségeket nyitva meg a művészi kifejezés számára. Az autonóm művészet újat-keresése az új eszközök lehetőségeinek a kutatásában jelenik meg.  További cél a technikai eszközök evolúciója nyomán megjelenő, és a globális információs társadalom kialakulásában szerepet játszó eszközök, kifejezési formák, jelenségek történeti kontextusba ágyazása és a médiaelmélet központi témáinak és fogalmainak megismertetése.  Az előadások a technikai eszközök társadalmi hatásait, történelmi befolyását is vizsgálják. A tágasan értelmezett kultúratudományi szempontok hozzájárulnak ahhoz, hogy a hallgatók saját szakterületükön is képessé váljanak a kritikus és innovatív gondolkodásra. | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| * A kurzushoz kapcsolódó online oktatási anyagok többek közt:   <https://catalog.c3.hu/mediatortenet/>  <https://szmz.hu/teaching/>   * Médiatörténeti szöveggyűjtemény, MKE Intermédia, 2011, <https://mek.oszk.hu/19500/19557/19557.pdf> * Hipertext és multimédia, Artpool, 1996 ISBN 963 03 6351 8 * Buldózer, Media Research, 1997 ISSN 1417-6033 <http://mek.oszk.hu/00100/00140/> * Digitális identitás Media Research, 2000 ISBN 963 00 3554 5 * [www.tacticalmediafiles.net](http://www.tacticalmediafiles.net) * https://monoskop.org * Sugár János: A szándékosság sorsa a kétdimenziós mozgóképek mûfajában in: F.I.L..M., Budapest, Képzőművészeti Kiadó, 1991 ISBN: 9633365511 <http://catalog.c3.hu/mediatortenet/PDF/FILM.pdf> * valamint óránként, a tematika függvényében változó informatív linkek | |
| Azoknak az **előírt** s**zakmai kompetenciáknak, kompetencia-elemeknek** a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**   - Specializált ismeretekkel rendelkezik az új technikai médiumok elméletéről és történetéről és ismeri ezek képzőművészeti kontextusban történő, alkotó felhasználási módozatait.  - Szerteágazó ismeretekkel rendelkezik az új technikai médiumokkal elérhető művészi kifejezés különböző technikáiról, eszközeiről, módszereiről és funkcióiról.  - Behatóan ismeri a technikai médiumok történetét és elméletét, a vizuális művészetekre gyakorolt hatását. Specializált ismeretekkel rendelkezik a technikai képeket alkalmazó alkotók, műformák és alkotói módszerek gyakorlatáról és történetéről, tájékozott a kritikus, kísérletező művészeti gondolkodás képviselőiről a modernizmustól napjainkig.  - Behatóan ismeri a technikai médiumok alkalmazásának gyakorlatát, az analóg fotóeljárásoktól a legkorszerűbb digitális képalkotó technikákig, azok elterjedésének társadalmi-gazdasági hatásait egyaránt képes történeti és alkotói kontextusban is értelmezni.   1. **képességei**   - Hatékonyan képes használni a tevékenysége alapjául szolgáló technikai, anyagi és információs forrásokat,  - Képes az új technikai médiumokkal készült munkákról való tudásanyag feldolgozására és kezelésére. Rendelkezik mindazzal a technikai tudással, amely lehetővé teszi, hogy önálló művészi elképzeléseit egyéni módon és szakmai biztonsággal, az ismert képzőművészeti kifejezésmódok mellett technikai kísérleteket, új eljárásokat, új szemléletet bevezetve valósítsa meg.  - Képes az új művészeti módszerek és technikák (fotó-kinetikus és elektronikus művészetek, intermedia, installációs-, environment és akcióművészet, új kommunikációs technikák, interaktivitás, képzőművészeti határterületek) gyakorlati alkalmazására, egyedi technikai megoldásokat igénylő művek (installációk, komplex hálózati-, illetve multimédia alkalmazások) megvalósítására, a folyamatosan változó, illetve keletkező új(abb) médiumok autonóm megismerésére, használatára.  **c) attitűd**  - Kiforrott kritikai érzékkel viszonyul a médiaművészet irányzataihoz, történeti, valamint kortárs alkotásaihoz. Összegző és elemző, kifinomult kritikai ítélőképességgel rendelkezik, mellyel képes a képzőművészet egész területét vizsgálni, értékelni. A saját művészeti tevékenységével kapcsolatos társadalmi igényeket felismeri, azonosítja, azokra reflektál.  - Nem a jól bevált, biztonságos megoldásokat keresi, nyitott a mindenkori újdonságra, a kockázatos, kísérletező művészeti gyakorlatokra.  **d)autonómia, felelősség**  - Olyan művészeti gondolkodásmódot képvisel, mely aktívan és kritikusan reagál az információs társadalom kihívásaira.  - Érzékeny a társadalmi, szociális kérdésekre, és a puszta aktualitáson túllépve érvényes, történeti kontextusban képes értelmezni a jelen folyamatait, és kritikus művészeti reflekciót felmutatni ezekkel kapcsolatban. | |
| **Tantárgy felelőse:** Dr. habil Szegedy-Maszák Zoltán egyetemi tanár (Médiatörténet 1-2),  Dr. habil KissPál Szabolcs egyetemi docens (Médiatörténet 3-4) | |
| **Tantárgy oktatásába bevont oktató(k):** | |
| **A tantárgy rövidített címe: Médiatörténet** | |
| **Tantárgykódja:** **INM-MÉTÖ** | |
| **Felelős tanszéke:** Intermédia Tanszék | |
| **Képzési idő szemeszterekben:** 4 szemeszter | |
| **Tanórák száma összesen:** 112 tanóra | |
| **Tanulmányi követelmények:** | |
| **Oktatási módszerek** Előadás, esetenként demostrációval | |
| **Javasolt tanulási módszerek:** Az előadások alatt jegyzetelése, az ajánlott irodalom ismerete, témábavágó kérdések megfogalmazása, egyéni kutatás | |
| **A hallgató egyéni munkával megoldandó feladatainak száma: 10** | |
| **Felhasználható fontosabb technikai és egyéb segédeszközök:** | |
| **Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): korlátlan** | |